L'imigrasion xe el trasferirse par tenpo o par senpre de singole individui o de un grupo de anime inte un paexe o logo difarente da chelo de orixene. Sto fenomano xe el contraro de l'emigrasion. I pendolari, toristi e altri sojorni de curta durada, no i xe ciapai drento a la difinision de migrasion, ma a 'olte i vien ciapai drento inte ela de la migrasion stajonale de mandopara. La cauxa del fenomano de l'imigrasion le pole esar tante e difarenti intrà de lore: che le vien da pastroci naturali: ; sentimentale: ; in maniera forsada: . Segondo un raporto del 2006 che provien da l'ONU so l'imigrasion a livel mondial, ghe xe sirca 200 milion de migranti in jiro pal mondo. Sto qua che vien, el xe la persentuale e la proeniensa de imigrai, tolta sù inte el 2014, che ghè, inte i paexi sotoscrivesti: La libara sircolasion de le anime, l'imigrasion e l'axilo pulitego, i xe i aspeti fondanti de la prosedura lejixlatia inte l'Union Eoropea. La libarta de movarse la xe un dirito fondamentale e l'Union, ghin tien conto inte i so tratai. L'imigrasion de tipo legale: L'Union Eoropea la dixe, inte i so tratai, le so condision par entrar e usir dai paexi menbri de st'ultima. I stati de l'Union i pole desidare la persentual de imigrai che i pole vegner drento. L'Union Eoropea ga el dirito de sostegnere nove riforme par sostegnere na integrasion favorevole da parte dei stati menbri inte i confronti dei migrai. L'imigrasion iregolare xe una de le pì grande preocupasion de l'Union Eoropea. On imigrà iregolare el xe na persona che riva inte l'UE sensa algun permeso o visto. In sti caxi, l'UE ga l'oblego de prevardare e scursar i numari de sto tipo de imigrasion, seguendo na pulitega de rinpatrii, inte el rispeto dei diriti fondamentali de l'omo e de la libara sircolasion. L'UE la ga el fin de balansar l'equilibrio tra imigrasion legale e ilegale, dando e asigurando la parità de tratamento de le anime proenienti da fora de l'Union, penalixando calsiasi ato rasista e ofensivo, oltre a promovare relasion senpre pì ligae tra i stati membri e i paexi da andove i imigrai pronjien. Segondo el Tratà de Lixbona, le puliteghe de imigrasion le sarà fate dal prinsipio de solidariedà e da l'equa distribusion inte i Stati membri, anca soto el profilo economego.